English see below – INACCURATE REPORTING DAMAGES FARMERS' IMAGE
9 Januarie/January 2018
Foutiewe beriggewing deur die Gautengse- en Tarlton polisie aan die media oor die tragiese skietdood van 'n plaaswerker in die Krugersdorp-omgewing het boere se naam deur die modder gesleep. Aanvanklike berigte het beweer dat 'n boer 'n trekkerbestuurder wat 'n trekker gesteel het, doodgeskiet het. Latere berigte het egter bevestig dat 'n sekuriteitsbeampte verantwoordelik was vir die skietdood van die plaaswerker. "Vals beriggewing oor die insident en swak joernalistieke werk het daartoe gelei dat boere se naam en beeld in die openbaar geskaad is. Die onnodige verspreiding van grafiese beeldmateriaal oor die insident het die waardigheid van die slagoffer aangetas. Dit en die vals beriggewing is onaanvaarbaar", sê Dan Kriek, President van Agri SA.
Mnr Kobus Breytenbach, Voorsitter van Agri SA se Beleidskomitee oor Landelike Veiligheid, 083 631 6844